stanford-oval/wikipedia huggingface dataset:
Maa-alkalimetalli

Maa-alkalimetallit ovat jaksollisen järjestelmän toinen pääryhmä, johon kuuluvat seuraavat alkuaineet: beryllium, magnesium, kalsium, strontium, barium ja radium. Ne kuuluvat alkuaineiden jaksollisen järjestelmän ryhmään 2, jossa atomeilla on vain hapetusluvut +II (yhdisteissä) ja 0 (alkuaineissa), sillä luovuttamalla kaksi elektronia ne pääsevät oktettiin, ja näin ollen ionimuodossaan maa-alkalimetallien elektronikonfiguraatio vastaa siis niitä edeltävän jalokaasun elektronikonfiguraatiota. Kahden viimeisen kuoren elektronikonfiguraatiot ovat seuraavat (kuoren numero n) (n-1)s2(n-1)p6ns2). Tästä juontuu myös maa-alkalimetallien voimakas pelkistämiskyky. Niiden elektronegatiivisuus on alhainen, tosin korkeampi kuin alkalimetalleilla.
Maa-alkalimetallien metallinen luonne on alkalimetalleja heikompi ja useimmat niiden suoloista ovat veteen liukenevia. Niiden metallinen luonne ja sitä myöten myös reaktiokyky kasvaa järjestysluvun kasvaessa. Hyvän pelkistämiskykynsä ansiosta maa-alkalimetallit reagoivat helposti happojen sekä (berylliumia lukuun ottamatta) vedenkin kanssa vetyä vapauttaen, esimerkiksi:
Ca + 2H2O → Ca(OH)2 + H2
Varsinkin kuumennettuina ne reagoivat helposti myös ilman hapen kanssa muodostaen oksideja.
Elektronegatiivisuuden pienentyessä voimistuu maa-alkalimetallien oksideissa metallin ja hapen välisen sidoksen ioniluonne. Berylliumoksidia lukuun ottamatta muut oksidit ovat ioniyhdisteitä ja siten reagoivat veden kanssa muodostaen hydroksideja, joiden vesiliuokset ovat emäksisiä.
BaO + H2O → Ba(OH)2
Nämä muodostuneet hydroksidit liukenevat veteen varsin niukasti, toisin kuin alkalimetallien hydroksidit. Liukenevuus kuitenkin lisääntyy hydroksidin ioniluonteen vahvistuessa. Maa-alkalioksidien emäksinen luonne ilmenee siten, että ne reagoivat varsin helposti happamien oksidien kanssa. Jo huoneenlämmössä niillä on taipumus reagoida muun muassa ilman hiilidioksidin kanssa muodostaen karbonaatteja:
CaO + CO2 → CaCO3
Tästä ominaisuudestaan johtuen oksideja on säilytettävä ilmalta eristettyinä. Maa-alkalimetallien oksidit liukenevat helposti myös happoihin muodostaen suoloja:
Ca(OH)2 + 2HCl → 2H2O + CaCl2
Ryhmän 2 alkuaineiden halidit eli halogeeniyhdisteet liukenevat helposti veteen, kun taas karbonaatit ja sulfaatit ovat niukkaliukoisia. Jos käytetään tiukkaa määritelmää, niin beryllium ja magnesium eivät kuulu tähän ryhmään. Ryhmän aineilla on kalsiumiin saakka hyvä lämmönjohtavuus, mutta sitten se romahtaa melko radikaalisti. Berylliumin, magnesiumin ja kalsiumin tiheyksien vaihteluväli on vain 300 kg/m3, mutta kalsiumista eteenpäin tiheydet kasvavat 1 000 kg/m3 per aineväli ja radiumin ja bariumin välillä eroa on peräti 1 500 kg/m3.
Maa-alkalimetallien yleisyys maankuoressa:
beryllium: 2,8 mg/kg
magnesium: 23 300 mg/kg
kalsium: 41 500 mg/kg
strontium: 370 mg/kg
barium: 425 mg/kg
radium: 9*10-7 mg/kg
Melkola

Melkola on kylä Vaskiolla, Luoteis-Salossa. Melkolan keskusalue sijaitsee Pitkäojantien varrella Halikonjoen laaksossa, mutta suuri kyläalue jatkuu luoteeseen aina Kumioon saakka.
Valtaosa Melkolasta on mäkistä metsämaata ja suota. Suurimmat tilat ovat Melkola ja Saarimäki kylän eteläosassa ja luoteessa Kannisto. Melkolan etelä- ja pohjoisosat ovat suhteellisen tasaista viljelysmaata. Kylän etelärajana on Halikonjokeen laskeva Alustaoja syvässä uomassaan.
Melkolasta on löydetty kivikautinen asuinpaikka. Itse kyläkin on ollut jo kauan asutettuna, sillä se on luokiteltu verokirjoissa vanhimman asutuksen kantakyliin. Isojako toteutettiin vuosina 1780–1781, mutta sillä ei ollut vaikutusta kylän rakenteeseen, sillä kylässä oli vain Melkolan kantatila sekä pari torppaa. Välillä Melkola on toiminut Wiurilan kartanon ulkotilana.
Keep the Faith

| Keep the Faith Bon Jovi |
| --- | --- | --- |

Studioalbumin tiedot
 Äänitetty : tammi–elokuu 1992
 Julkaistu: 3. marraskuuta 1992
 Tuottaja(t): Bob Rock
 Tyylilaji: hard rock
 Kesto: 72.55
 Levy-yhtiö: Mercury
Listasijoitukset
  Suomen virallinen lista: 1.
Bon Jovin muut julkaisut
| New Jersey 1988 | Keep the Faith 1992 | Cross Road 1994 |
Keep the Faith on yhdysvaltalaisen rockmusiikkia esittävän Bon Jovi -yhtyeen viides studioalbumi.
Keep the Faith julkaistiin Mercury Records-levymerkillä 3. marraskuuta 1992. Albumin on tuottanut Bob Rock, ja albumi nauhoitettiin yhtyeen kahden aiemman studioalbumin, New Jerseyn ja Slippery When Wetin tapaisesti Kanadan Vancouverissa Little Mountain Sound-äänitysstudiolla. Musiikillisesti albumi edustaa edeltäjiinsä nähden enemmän aikuismaisempaa linjaa. Albumilta uupuvat yhtyeen 1980-luvun albumeille ominainen raskas rumpujensoitto sekä nopeiden kitarasoolojen viljeleminen, ja se on suurimmaksi osaksi melodista rockmusiikkia balladein höystettynä. Yhtyeen musiikillisesta tyylinvaihdoksesta huolimatta albumi sai sekä yleisöltä että kriitikoilta positiivisen vastaanoton.
Yhtyeen kotimaassa Yhdysvalloissa albumi sijoittui ilmestyessään Billboardin albumilistan viidennelle sijalle, ja albumista tuli yhtyeen kolmas viiden parhaan joukkoon Yhdysvalloissa yltänyt studioalbumi. Suomessa Keep the Faith sijoittui albumilistan kärkeen, ja yhtye vastaanotti albumista kultalevypalkinnon vuonna 1993 albumin ylitettyä 25 000 kappaleen myyntirajan. Suomessa albumia on tähän asti myyty lähes 40 000 kappaletta.
Taustaa

Vuonna 1983 perustetun Bon Jovin kaksi ensimmäistä studioalbumia Bon Jovi (1984) ja 7800° Fahrenheit (1985) olivat tuoneet yhtyeelle jonkinasteista menestystä Yhdysvalloissa. Kaksi ensimmäistä albumia eivät olleet kuitenkaan riittäneet nostamaan yhtyeen suosiota toivotulle tasolle, joten kolmatta albumiaan Slippery When Wet varten yhtye palkkasi lauluntekijä Desmond Childin avustamaan yhtyettä kappaleiden kirjoittamisessa. Yhteistyö kantoi tulosta, sillä Childin, laulaja Jon Bon Jovin ja kitaristi Richie Samboran yhdessä kirjoittamat kappaleet "You Give Love a Bad Name" ja "Livin' on a Prayer" nostivat Bon Jovin musiikin kansainvälisten tähtien joukkoon.
Yhdysvalloissa Billboardin albumilistan kärkeen sijoittuneen Slippery When Wetin jälkeen yhtye, etenkin pääasiallisesti kappaleiden teosta vastanneet Jon ja Richie olivat uuden haasteen edessä: pysyäkseen kiinni menestyksessä myös seuraavan studioalbumin oli onnistuttava. Niinpä yhteistyötä Childin kanssa päätettiin jatkaa. Kolmikon yhteistyö ei pettänyt vieläkään, ja nyt myös uusi albumi New Jersey nousi listakärkeen Yhdysvalloissa uusien hittien, kuten "Born to Be My Babyn" ja "I'll Be There for Youn" johdosta.
Menestys kuitenkin vaati veronsa. New Jerseyn jälkeinen, kaksivuotinen maailmankiertue poltti yhtyeen jäsenet niin loppuun, että he päättivät asettaa Bon Jovin tauolle pituudeltaan määräämättömäksi ajaksi.
Albumin työstäminen

Bon Jovin viettäessä taukoa musiikkialalla oli tapahtunut paljon. Yhtyeen edustama 1980-luvun melodinen rockmusiikki oli alkanut hiljalleen hiipua pois suosiosta, ja Bon Joviin nähden katu-uskottavampana yhtyeenä pidetyn Guns N' Rosesin alati kasvanut suosio oli velottanut yhtyeen asemaa rockin huipulla. 1990-luvulla musiikin astuessa ulos glam metalin muotista myös Bon Jovi joutui päivittämään tyylinsä uudelle vuosikymmenelle pysyäkseen pinnalla. Yhtye muutti tyyliään aikuisemmaksi luopuen muun muassa tuuheasta hiustyylistään ja nopeaa kitarointia sekä raskaita rumpuosuuksia sisältäneistä kappaleista. Laulaja Jon Bon Jovin hiustyylin muuttuminen pääsi jopa otsikoihin televisiokanava CNN:lla.
Albumin työstäminen > Kappaleiden kirjoittaminen ja äänittäminen

Vuoden 1992 tammikuussa yhtye palasi vihdoin yhteen tauon jälkeen aloittamaan albumin työstämistä. Alun perin yhtye halusi Bruce Fairbairnin tuottavan myös Keep the Faithin, mutta Fairbairn oli kiinni Aerosmithin tulevan albumin työstämisessä ja joutui kieltäytymään tehtävästä. Yhtye päätti palkata tuottajaksi Bob Rockin, joka oli tehnyt yhtyeen kanssa yhteistyötä myös aiemmin työskennellen miksaajana yhtyeen kahdella edellisellä studioalbumilla. Desmond Child palasi jälleen yhteistyöhön yhtyeen kanssa laulunkirjoittajana.
Työnimellä Revenge (suom. kosto) työstetyn albumin nauhoittaminen aloitettiin vuoden 1992 alussa Kanadan Vancouverissa Little Mountain Sound-äänitysstudiolla, jossa yhtye oli myös nauhoittanut New Jerseyn ja Slippery When Wetin. Kiss-yhtyeen julkaistessa vuoden 1992 toukokuussa uuden Revenge-albuminsa yhtye muutti albumin nimen muotoon Keep the Faith albumin samannimisen kappaleen mukaan.
Keep the Faithille kirjoitettiin yhteensä 30 kappaletta. Albumille päätyneistä kappaleista ainoastaan "Keep the Faith" ja "I'll Sleep When I'm Dead" olivat Jon Bon Jovin ja Richie Samboran sekä Desmond Childin käsialaa. Kosketinsoittaja David Bryanin tuotoksista albumille päätyi Jonin ja Richien kanssa kirjoitettu rockballadi "In These Arms", joka päätyi albumille siksi, että tuottaja Bob Rock painosti yhtyettä lisäämään jo muutoin valmiille albumille vielä yhden kappaleen. Jon ja Richie kirjoittivat albumille yhdessä vielä viisi kappaletta, ja pelkästään Jonin omia sävellyksiä albumille lisättiin kuusi.
Albumi valmistui vuoden 1992 heinäkuussa ja se miksattiin Los Angelesissa elokuussa.
Albumin työstäminen > Julkaisu ja vastaanotto

Keep the Faith debytoi Yhdysvalloissa Billboardin albumilistan viidennellä sijalla vuoden 1992 marraskuussa. Albumi ylitti miljoonan myydyn äänitteen rajan kuukaudessa, ja yhtye vastaanotti albumista platinalevypalkinnon kotimaassaan vuoden 1993 tammikuussa. Tästä huolimatta albumia pidettiin hienoisena pettymyksenä.
»Kun albumi ilmestyi Yhdysvalloissa eikä se noussut listaykköseksi, monet alkoivat heti puhua että meidän aikakautemme oli ohi. Olinko huolissani? Kyllä kait, mutta ajattelin, että jos näin todellakin on niin kymmenen yhteistä vuottamme olivat olleet upeita. Vaati kaksi tai kolme singleä, ennen kuin albumi oli myynyt kahden miljoonan edestä Yhdysvalloissa. Mutta ei albumi voi siltikään olla siinä vaiheessa pettymys. Fanit eivät vain päässeet samaistumaan heti albumin uusiin rytmeihin ja sanoituksiin. Kun aloitimme keikalla "Keep the Faithin" soittamisen ja yleisö ei juurikaan reagoinut, niin meidän täytyi todistaa että uudetkin kappaleet olivat oikeasti hyviä. Se oli meille uudenlainen tilanne.» 
(Jon Bon Jovi)
Euroopassa yhtyeen menestys oli sitä vastoin kasvanut: Keep the Faith meni suoraan albumilistan kärkeen Isossa-Britanniassa ja Suomessa, ja Saksassa albumi ylitti kultalevyn myyntilukemat jo julkaisuviikkonsa aikana ollen jopa suurempi menestys kuin kaksi aiempaa edeltäjäänsä. Albumi oli vuonna 1993 eniten myyty levytys Saksassa, ja maailmanlaajuisesti albumia oli vuoden 1993 loppuun mennessä myyty yli 8 miljoonaa kappaletta. Yhdysvalloissa Recording Industry Association of America myönsi yhtyeelle albumista kaksinkertaisen platinalevyn vuonna 1994.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | I Believe | Bon Jovi | 5.51 |  |  |  |  |  |  |
| 2. | Keep the Faith | Bon Jovi, Sambora, Child | 5.49 |  |  |  |  |  |  |
| 3. | I'll Sleep When I'm Dead | Bon Jovi, Sambora, Child | 4.46 |  |  |  |  |  |  |
| 4. | In These Arms | Bon Jovi, Sambora, Bryan | 5.22 |  |  |  |  |  |  |
| 5. | Bed of Roses | Bon Jovi | 6.38 |  |  |  |  |  |  |
| 6. | If I Was Your Mother | Bon Jovi, Sambora | 4.30 |  |  |  |  |  |  |
| 7. | Dry County | Bon Jovi | 9.55 |  |  |  |  |  |  |
| 8. | Woman in Love | Bon Jovi | 3.51 |  |  |  |  |  |  |
| 9. | Fear | Bon Jovi | 3.10 |  |  |  |  |  |  |
| 10. | I Want You | Bon Jovi | 5.40 |  |  |  |  |  |  |
| 11. | Blame It on the Love of Rock & Roll | Bon Jovi, Sambora | 4.28 |  |  |  |  |  |  |
| 12. | Little Bit of Soul | Bon Jovi, Sambora | 5.48 |  |  |  |  |  |  |
| 13. | Save a Prayer (Japanin ja Euroopan bonuskappale) | Bon Jovi, Sambora | 5.57 |  |  |  |  |  |  |
| 14. | Starting All Over Again (Japanin ja Euroopan bonuskappale) | Bon Jovi, Sambora | 3.47 |  |  |  |  |  |  |
| Vuoden 2010 erikoisversion bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Keep the Faith (Live) |  |  |  |  |  |  |  |  |
| 2. | I'll Sleep When I'm Dead (Live) |  |  |  |  |  |  |  |  |
Kokoonpano

Jon Bon Jovi – laulu, akustinen kitara
Richie Sambora – soolo-, rytmikitara, taustalaulu
Alec John Such – bassokitara, taustalaulu
David Bryan – koskettimet, piano, taustalaulu
Tico Torres – rummut, perkussiot
Marija Atanasova

| Marija Atanasova> Мария Атанасовa.Henkilötiedot |
| --- | --- |
Syntynyt: 26. joulukuuta 1926 Kalekovets, Bulgaria
Kuollut: 11. huhtikuuta 2000 (73 vuotta)
Kansalaisuus:   Bulgaria
Ammatti:  lentäjä
Muut tiedot
Aktiivisena:  1953–1974
Marija Georgieva Atanasova (bulg. Мария Георгиева Атанасовa; 26. joulukuuta 1926 Kalekovets, Bulgaria – 11. huhtikuuta 2000) oli bulgarialainen lentäjä, poliitikko ja Bulgarian ensimmäinen naispuolinen liikennelentäjä. Hän työskenteli lentäjänä Balkan Bulgarian Airlinesilla vuosina 1953–1974 ja oli lisäksi Bulgarian kansalliskokouksen jäsen 1966–1971.
Elämä

Marija Atanasova syntyi Kalekovetsin kylässä 26. joulukuuta 1926. Hän oli perheen neljästä tyttärestä nuorin. Hän valmistui ensimmäisten naisten joukossa ilmavoimien korkeakoulusta Dolna Mitropolijassa vuonna 1950 ja työskenteli siellä vuoteen 1952 saakka lennonopettajana. Sen jälkeen hän valmistui hävittäjälentäjäkoulutuksesta.
Atanasova aloitti vuonna 1953 työt liikennelentäjänä Balkan Bulgarian Airlinesilla. Hän oli Bulgarian ensimmäinen naispuolinen liikennelentäjä ja tiettävästi maailman ensimmäinen naispuolinen kapteeni kaupallisessa lentoliikenteessä. Hän lensi Balkan Bulgarianilla Li-2-, Il-14-, Il-18- ja Tu-134-koneita. Kun hän laskeutui ensimmäisenä naisena Lontoon Heathrow’n lentoasemalle Il-18-koneella, tapaus sai niin suuren huomion, että Bulgarian suurlähetystö järjesti lehdistöä varten lentokierroksen Lontoon yllä, jotta nämä voisivat varmistua naisen todella ohjaavan konetta. Atanasova itse ei kuitenkaan pitänyt julkisuudesta.
Atanasova jäi eläkkeelle lentäjän tehtävistä vuonna 1974. Bulgarian lainsäädännössä määrättiin tuolloin miespuolisten lentäjien eläkeiäksi 45 vuotta, mutta koska naisia varten ei ollut laadittu erillisiä rajoituksia, Atanasova eläköityi vasta 48-vuotiaana. Lentämisen lopetettuaan hän työskenteli Balkan Bulgarian Airlinesin edustajana Amsterdamissa neljän vuoden ajan. Hän kieltäytyi toisesta tarjotusta nelivuotiskaudesta, koska ei pitänyt Amsterdamin ilmastosta.
Lentämisen ohella Atanasova oli Bulgarian kansalliskokouksen jäsen vuosina 1966–1971. Myöhempinä vuosinaan hän asui kesät itse rakentamallaan mökillä Solištan kylässä Rodópi-vuorilla ja talvet Sofiassa. Atanasova kuoli 73-vuotiaana 11. huhtikuuta 2000.
Marij Kogoj

Marij Kogoj
Marij Kogoj (20. syyskuuta 1892 Trieste – 25. helmikuuta 1956 Ljubljana) oli slovenialainen säveltäjä. Hän opiskeli sävellystä muun muassa Wienissä Franz Schrekerin johdolla. Kogoj sävelsi uransa aikana muun muassa pianokappaleita, sinfonista musiikkia sekä sloveeninkielisen oopperan Črne maske, joka sai ensiesityksensä Ljubljanassa vuonna 1929.
Aiheesta muualla

Kuvia tai muita tiedostoja aiheesta Marij Kogoj Wikimedia Commonsissa
Matinlampi (Kouvola)

| Matinlampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°13′40″N, 26°46′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Humalalampeen 
Järvinumero:  14.981.1.006
Mittaustietoja
Pinnankorkeus:  95,5 m  
Pituus:  350 m  
Leveys:  210 m  
Rantaviiva:  1,203 km  
Pinta-ala:  4,642 ha  
Saaria:  1 
 fiMatinlampi 
Matinlampi  on Kymenlaaksossa Kouvolassa  Hiilloksensalmen lähellä sijaitseva lampi.
Maantietoa

Lampi on 350 metriä pitkä, 210 metriä leveä, ja sen pinta-ala on 4,6 hehtaaria. Sillä on yksi saari, jonka pinta-ala on 0,4 hehtaaria.   Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Repoveden–Luujärven alueeseen (14.981) se kuuluu. Lammen vedenpinnan korkeus on 95,5 metriä mpy.
Mantokuoriaiset

| Mantokuoriaiset |
| --- | --- |
 Scolytus multistriatus
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Kärsäkäsmäiset Curculionoidea
Heimo::  Kärsäkkäät Curculionidae
Alaheimo::  Kaarnakuoriaiset Scolytinae
Tribus::  Scolytini
Suku::  Mantokuoriaiset Scolytus  Geoffroy, 1762
Katso myös
   Mantokuoriaiset Wikispeciesissä   Mantokuoriaiset Commonsissa 
Infobox OKNimi-testi OK: 
Mantokuoriaiset (Scolytus) on kovakuoriaisten lahkoon kuuluva kaarnakuoriaissuku. Sukuun kuuluu yli 250 lajia, mutta lajimäärä vaihtelee eri lähteissä. Mantokuoriaisten koko vaihtelee lajikohtaisesti 1.5–5.2 mm.
Mantokuoriaislajit voivat levittää jalaviin Ophiostoma-sienten aiheuttamaa hollanninjalavatautia. Ophiostoma-sienien pääasiallisena levittäjanä eli vektorina toimii Scolytus multistriatus, joka ei toistaiseksi kuulu Suomen hyönteislajistoon. Norjassa taudin levittäjänä toimii Scolytus laevis.
Sukuun kuuluvia lajeja

Scolytus multistriatus
Scolytus pygmaeus
Scolytus scolytus
Scolytus triarmatus
Koivunmantokuoriainen (Scolytus ratzeburgii)
Scolytus laevis
Omenanmantokuoriainen (Scolytus mali)
Tammenmantokuoriainen (Scolytus intricatus)
Scolytus carpini
Scolytus morawitzi
Luumunmantokuoriainen (Scolytus rugulosus)
Aiheesta muualla

Laji.fi: Mantokuoriaiset (Scolytus)
ITIS: Scolytus (englanniksi)
Pherobase: Semiochemicals of Genus Scolytus (englanniksi)
Maantielakso

Maantielaksoa idästä.
Maantielakso on Karvianjoen vesistöalueeseen kuuluva lampi Kauhanevan–Pohjankankaan kansallispuistossa Karviassa Satakunnan maakunnassa. Lammen pinta-ala on SYKEn Järviwikin viranomaistiedon mukaan 2,67 hehtaaria. Sen korkeus merenpinnasta on 166,0 metriä ja se kuuluu Karvianjoen vesistön sisällä Aunesluoman valuma-alueeseen. Lampi on yhdessä siitä noin kilometri pohjoiseen sijaitsevan Kauhalammin ja tästä noin kilometri pohjoiseen sijaitsevan Lapinkaivon kanssa yksi Kauhanevan–Pohjankankaan Natura 2000 -suojelualueen kolmesta pienvesiksi luokiteltavasta lammesta. Lampi on reunoiltaan umpeenkasvanut. Avovettä on lammen keski- ja luoteisosassa. Lampi rajoittuu pohjoisessa Laksonevaan, joka on osa Kauhanevan–Pohjankankaan kansallispuistoon kuuluvaa Kauhanevan suokompleksia.  Muista suunnista sitä ympäröivät harjumuodostuman rinteet. Historiallinen Kyröskankaan tie kulkee lammen sivuitse.
Etelä-Pohjanmaalla arokosteikkojen kansanomaisena nimityksenä on lakso.
Jääkiekon nuorten maailmanmestaruuskilpailujen 2013 kokoonpanot

Tämä on luettelo jääkiekon nuorten maailmanmestaruuskilpailuihin 2013 nimetyistä urheilijoista. Pelaajan nimen yhteydessä on ilmoitettu hänen pelinumeronsa kilpailuissa ja kaudella 2012–2013 edustamansa seura.
Lohko A > Latvia

Päävalmentaja:  Leonīds Tambijevs
| Pelipaikka | Num>  | Pelaaja | Joukkue |
| --- | --- | --- | --- |
| MV | 1 | Vadims Miscuks |  HK Liepājas Metalurgs |
| MV | 25 | Ivars Punnenovs |  Rapperswil-Jona Lakers |
| MV | 30 | Elvis Merzlikins |  HC Lugano |
| P | 2 | Kristaps Nimanis |  Red Ducks Vaasa |
| P | 4 | Edgars Siksna |  HK Liepājas Metalurgs |
| P | 5 | Rinalds Rosinskis |  Prince George Cougars |
| P | 7 | Pauls Zvirbulis |  HK Rīga |
| P | 8 | Edmunds Augstkalns |  HK Rīga |
| P | 14 | Patriks Skuratovs |  HK Rīga |
| P | 18 | Kriss Lipsbergs |  HK Rīga |
| H | 10 | Rihards Bukarts |  HK Rīga |
| H | 11 | Roberts Lipsbergs |  Seattle Thunderbirds |
| H | 12 | Arturs Kuzmenkovs |  HK Liepājas Metalurgs |
| H | 13 | Edgars Kulda |  Edmonton Oil Kings |
| H | 15 | Andris Siksnis |  HK Rīga |
| H | 16 | Karlis Ozolins |  HK Liepājas Metalurgs |
| H | 17 | Nikolajs Jelisejevs |  HK Rīga |
| H | 19 | Arturs Sevcenko |  HK Rīga |
| H | 21 | Teodors Blugers |  Minnesota State Mavericks |
| H | 23 | Toms Andersons |  SC Bern |
| H | 26 | Edgars Kurmis |  HK Rīga |
| H | 28 | Nikita Jevpalovs |  Blainville-Boisbriand Armada |
| H | 29 | Lauris Rancevs |  HK Rīga |
Lohko A > Ruotsi

Päävalmentaja:  Roger Rönnberg
| Pelipaikka | Num>  | Pelaaja | Joukkue |
| --- | --- | --- | --- |
| MV | 1 | Joel Lassinantti |  Luleå HF |
| MV | 30 | Niklas Lundström |  AIK IF |
| MV | 35 | Oscar Dansk |  Erie Otters (OHL) |
| P | 4 | Christian Djoos |  Brynäs IF |
| P | 5 | Rasmus Bengtsson |  Muskegon Lumberjacks (USHL) |
| P | 6 | Emil Djuse |  Södertälje SK |
| P | 7 | Tom Nilsson |  Mora IK |
| P | 8 | Linus Arnesson |  Djurgårdens IF |
| P | 9 | Mikael Wikstrand |  Mora IK |
| P | 14 | Robert Hagg |  MODO |
| H | 10 | Alexander Wennberg |  Djurgårdens IF |
| H | 11 | Jeremy Boyce-Rotevall "A" |  Timrå IK |
| H | 13 | Viktor Arvidsson |  Skellefteå AIK |
| H | 15 | Sebastian Collberg |  Frölunda HC |
| H | 16 | Filip Forsberg "C" |  Leksands IF |
| H | 17 | William Karlsson |  HV71 |
| H | 19 | Elias Lindholm |  Brynäs IF |
| H | 23 | Victor Rask |  Calgary Hitmen (WHL) |
| H | 24 | Rickard Rakell "A" |  Plymouth Whalers (OHL) |
| H | 25 | Jacob de la Rose |  Leksands IF |
| H | 28 | Nick Sörensen |  Quebec Remparts (QMJHL) |
| H | 28 | Filip Sandberg |  HV71 |
| H | 28 | Emil Molin |  Brynäs IF |
Lohko A > Suomi

Päävalmentaja:  Harri Rindell
| Pelipaikka | Num>  | Pelaaja | Joukkue |
| --- | --- | --- | --- |
| MV | 1 | Eetu Laurikainen |  Swift Current Broncos (WHL) |
| MV | 30 | Joonas Korpisalo |  Jokerit |
| MV | 31 | Janne Juvonen |  Pelicans |
| P | 2 | Olli Määttä "A" |  London Knights (OHL) |
| P | 3 | Juuso Riikola |  KalPa |
| P | 4 | Petteri Lindbohm "C" |  Jokerit |
| P | 5 | Rasmus Ristolainen |  TPS |
| P | 8 | Henri Auvinen |  JYP-Akatemia |
| P | 12 | Ville Pokka |  Kärpät |
| P | 27 | Juuso Vainio |  HPK |
| H | 10 | Markus Granlund |  HIFK |
| H | 11 | Joel Armia |  Ässät |
| H | 13 | Markus Hännikäinen "A" |  Jokerit |
| H | 15 | Miro Aaltonen |  Blues |
| H | 16 | Aleksander Barkov |  Tappara |
| H | 19 | Ville Järveläinen |  Peliitat |
| H | 20 | Teuvo Teräväinen |  Jokerit |
| H | 21 | Thomas Nykopp |  HIFK |
| H | 22 | Miikka Salomäki |  Kärpät |
| H | 23 | Saku Salminen |  Jokerit |
| H | 24 | Matti Lamberg |  Jokerit |
| H | 26 | Robert Leino |  HPK |
| H | 28 | Artturi Lehkonen |  KalPa |
Lohko A > Sveitsi

Päävalmentaja:  Sean Simpson
| Pelipaikka | Num>  | Pelaaja | Joukkue |
| --- | --- | --- | --- |
| MV | 1 | Melvin Nyffeler |  GCK Lions (NLB) |
| MV | 20 | Luca Boltshauser |  Färjestads BK |
| MV | 30 | Robin Kuonen |  EV Zug |
| P | 2 | Cédric Hächler "A" |  GCK Lions (NLB) |
| P | 4 | Phil Baltisberger |  GCK Lions (NLB) |
| P | 8 | Christian Marti |  Blainville-Boisbriand Armada (QMJHL) |
| P | 14 | Dean Kukan |  Tingsryds AIF (Allsvenskan) |
| P | 27 | Samuel Guerra |  HC Davos |
| P | 29 | Eliot Antonietti |  Genève-Servette HC |
| H | 5 | Mirco Müller |  Everett Silvertips (WHL) |
| H | 9 | Tanner Richard |  Guelph Storm (OHL) |
| H | 10 | Alessio Bertaggia |  Brandon Wheat Kings (WHL) |
| H | 11 | Christoph Bertschy "C" |  SC Bern |
| H | 12 | Lino Martschini |  EV Zug |
| H | 15 | Mike Künzle |  GCK Lions (NLB) |
| H | 16 | Sandro Zangger |  GCK Lions (NLB) |
| H | 19 | Robin Leone |  Kloten Flyers |
| H | 21 | Jan Neuenschwander "A" |  HC Davos |
| H | 22 | Sven Andrighetto "A" |  Rouyn-Noranda Huskies (QMJHL) |
| H | 23 | Martin Ness |  GCK Lions (NLB) |
| H | 24 | Lukas Sieber |  HC Davos |
| H | 25 | Dario Simion |  HC Lugano |
| H | 28 | Lukas Balmelli |  Drummondville Voltigeurs (QMJHL) |